《林孝廉以黄尧衢书至并新诗投赠报以此章》
明代·胡应麟

席帽戴残阳，翩翩白面郎。登龙年尚少，系马日偏长。

万卷窥藜阁，双钩合草堂。寄声黄叔度，夜雪待孤航。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。